Zona zabrane leta iznad Libije

**Zona zabrane letenja nad [[Libija|Libijom]]** (američko kodno ime operacije: **Operation Odyssey Dawn**; Britansko kodno ime: **Operation Ellamy**; francusko kodno ime: **Opération Harmattan**; kanadsko kodno ime: **Operation MOBILE**) je zona u kojoj je Savjet sigurnosti Ujedinjenih Nacija svojom odlukom zabranio letove, 17. marta 2011. Ova zona zabrane je predložena tokom ustanka u Libiji, 2011. godine, kako bi se snage lojalne vladi Muammar Gaddafi-ja spriječile da bombarduju pobunjenike.

## Uvod

Na dan 12. marta, Arapska liga je nadglasavanjem pozvala Savjet sigurnosti Ujedinjenih Nacija da uspostavi zonu zabrane letenja u potpunoj suprotnosti s odlukom Afričke unije

17. marta 2011., Savjet sigurnosti Ujedinjenih Nacija je sa glasanjem 10-0-5 odobrio uspostavljanje zone zabrane Rezolucijom 1973. Bilo je pet suzdržanih, uključujući Brazil, Rusiju, Indiju i Kinu, koje su bile protiv vojne intervencije protiv suverene zemlje, dok je Njemačka odbila da učestvuje u bilo kojoj vojnoj operaciji u Libiji.

Cjelovita lista država koje učestvuju, kao i njihove uloge u primjeni različitih mjera još nisu određene, iako su Francuska i Velika Britanija pri stavu hitnosti da se to odredi. Liban i SAD su jako podržale Rezoluciju.

18. marta libijski ministar vanjskih poslova Mussa Kussa je izjavio da je vatra prekinuta, u skladu sa rezolucijom UN, iako je artiljerijski napad na gradove Misurata i Ajdabiya nastavljen, i vladine snage se nastavljaju približavati gradu Benghazi.

Vladine trupe i tenkovi su ušle u Bengazi 19. marta. Artiljerija i minobacači su granatirali grad.

19. marta silom se uspostavlja zona zabrane letenja, i francuski avioni poduzimaju letove iznad Libije, a mornarica Velike Britanije uspostavlja pomorsku blokadu.

UN svojom rezolucijom dozvoljavaju udare po libijskim kopnenim snagama i ratnim brodovima koji su "prijetnja civilima".
Potvrđeni su napadi francuskih aviona na borna vozila, kao i udar sa 112 Tomahawk raketa po položajima libijske protivvazdušne odbrane čime su spašeni tada već poraženi prozapadni libijski pobunjenici

## Lista zemalja koje učestvuju u akciji
* Francuska
* Velika Britanija
* Sjedinjene Američke Države
* Belgija
* Kanada
* Danska
* Grčka
* Italija
* Holandija
* Norveška
* Katar
* Španija
* Ujedinjeni arapski Emirati
Jordan, Saudijska Arabija, Švedska, Turska i Malta će najverovatnije aktivno podržati zabranu letenja.

## Argumenti protiv
Ruski ambasador pri NATO-u, Dmitrij Rogozin je 1. marta izjavio da je zabrana letenja civilnih ili vojnih aviona iznad vlastite teritorije ozbiljno miješanje u unutrašnje poslove druge zemlje.

John Rees, iz britanske organizacije **Stop the War Coalition**, je rekao da je zabrana letenja uvod u novi rat.

Predsjednik Odbora za vanjske poslove ruske Dume, Konstantin Kosačjov, je 18. marta izjavio da zračni udari na Libiju mogu biti iskra koja će zapaliti veliki sukob između Zapada i arapskog svijeta.

## Detalji operacije
Operaciju vodi Afrička Komanda SAD, pod vođstvom generala Carter Ham-a.

Taktička komanda se izvršava sa broda USS Mount Whitney, stacioniranog u Mediteranu, pod komandom admirala Sam Locklear-a.

## Vanjske veze

* http://www.bbc.co.uk/news praćenje situacije uživo